

PAKRUOJO RAJONO SAVIVALDYBĖS  
ADMINISTRACIJOS DIREKTORIUS

ĮSAKYMAS
DĖL PAKRUOJO RAJONO SAVIVALDYBĖS ADMINISTRACIJOS APSKAITOS SKYRIAUS NUOSTATŲ PATVIRTINIMO

2020 m. birželio  d. Nr. AV-
Pakruojis


Vadovaudamasi Lietuvos Respublikos vietos savivaldos 18 straipsnio 1 dalimi bei 29 straipsnio 8 dalies 2 ir 3 punktais:
1. Tvirtinu Pakruojo rajono savivaldybės administracijos Apskaitos skyriaus nuostatus (pridedama).
2. Pripažįstu netekusiu galios Pakruojo rajono savivaldybės administracijos direktoriaus 2008 m. gegužės 30 d. įsakymą Nr. A-249 „Dėl Pakruojo rajono savivaldybės administracijos Apskaitos skyriaus nuostatų patvirtinimo“.
Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Regionų apygardos administraciniam teismui (RAAT). Skundas (prašymas, pareiškimas) gali būti paduodamas RAAT Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose per vieną mėnesį nuo skundžiamo individualaus teisės akto įteikimo suinteresuotai šaliai dienos.


Administracijos direktorė	Ilona Gelažnikienė

PATVIRTINTA
Pakruojo rajono savivaldybės administracijos                                direktoriaus 
2020 m. birželio     d. įsakymu Nr. AV-


PAKRUOJO RAJONO SAVIVALDYBĖS ADMINISTRACIJOS
APSKAITOS SKYRIAUS NUOSTATAI

I SKYRIUS
 BENDROSIOS NUOSTATOS

1. Pakruojo rajono savivaldybės administracijos Apskaitos skyriaus nuostatai (toliau – nuostatai) reglamentuoja Pakruojo rajono savivaldybės (toliau – Savivaldybė) administracijos (toliau – Administracija) Apskaitos skyriaus (toliau – Skyrius) uždavinius, funkcijas ir teises bei darbo  organizavimo tvarką, valstybės tarnautojų ir darbuotojų, dirbančių pagal darbo sutartis (toliau – Skyriaus darbuotojai), teises ir pareigas.
2. Skyrius savo veikloje vadovaujasi Lietuvos Respublikos Konstitucija, Lietuvos Respublikos įstatymais ir poįstatyminiais teisės aktais, Administracijos veiklos nuostatais, Savivaldybės tarybos sprendimais, Savivaldybės mero potvarkiais, Administracijos direktoriaus įsakymais, kitais teisės aktais ir šiais nuostatais.
3. Skyrius yra Administracijos struktūrinis padalinys, tiesiogiai pavaldus ir atskaitingas Administracijos direktoriui ir sprendžiantis Skyriaus kompetencijai priklausančius klausimus.
4. Skyriaus nuostatus, pareigybių aprašymus, pareigines instrukcijas tvirtina Administracijos direktorius. 
5. Skyrius turi antspaudą su užrašu „Pakruojo rajono savivaldybės administracijos Apskaitos skyrius“. 

II SKYRIUS
 SKYRIAUS UŽDAVINIAI IR FUNKCIJOS

6. Skyriaus uždaviniai:
6.1. tvarkyti Administracijos ir seniūnijų, kaip atskirų biudžeto asignavimų valdytojų, Pakruojo rajono savivaldybės kontrolės ir audito tarnybos (toliau – Kontrolės ir audito tarnyba) buhalterinę apskaitą pagal Lietuvos Respublikos teisės aktus;
6.2. gautus savivaldybės biudžeto asignavimus ir kitas disponuojamas lėšas naudoti racionaliai bei taupiai ir tik pagal patvirtintas išlaidų sąmatas;
6.3. užtikrinti, kad ataskaitiniai duomenys būtų teisingi ir atskaitomybė pateikta laiku.
7. Skyrius atlieka šias funkcijas: 
7.1. tvarko buhalterinę apskaitą pagal Administracijos direktoriaus patvirtintą sąskaitų planą;
7.2. rengia programų sąmatas lėšoms gauti pagal programas, priemones, funkcinę ir ekonominę klasifikaciją, finansavimo šaltinius, kontroliuoja jų vykdymą, sudaro biudžeto išlaidų sąmatos vykdymo ataskaitas; 
7.3. tvarko biudžeto asignavimų, skirtų Administracijos ir seniūnijų, kaip atskirų biudžeto asignavimų valdytojų, Kontrolės ir audito tarnybos išlaikymui, valstybės biudžeto kitų lėšų apskaitą;
7.4. tvarko Administracijos ir seniūnijų, kaip atskirų biudžeto asignavimų valdytojų, Kontrolės ir audito tarnybos ilgalaikio materialiojo ir nematerialiojo turto, finansinio turto, trumpalaikio turto ir atsargų apskaitą, tikrina inventorizacijos apskaitos duomenų teisingumą bei dalyvauja inventorizacijos komisijų darbe;
7.5. apskaičiuoja ir išmoka Administracijos ir seniūnijų, kaip atskirų biudžeto asignavimų valdytojų, Kontrolės ir audito tarnybos valstybės tarnautojams ir darbuotojams, dirbantiems pagal darbo sutartis,  Savivaldybės tarybos nariams darbo užmokestį ir kitas, su darbo santykiais susijusias išmokas, išskaitymus iš darbo užmokesčio ir privalomas įmokas valstybei;
7.6. vykdo atsiskaitymus su tiekėjais ir rangovais už prekes, paslaugas ir darbus;
7.7. tvarko atsiskaitymų pagal nuomos sutartis apskaitą, išrašo sąskaitas faktūras; 
7.8. rengia paraiškas Administracijos Finansų skyriui ir kitoms institucijoms dėl lėšų pervedimo;
7.9. parengia ir teikia finansines  ataskaitas Finansų skyriui, Valstybinei mokesčių inspekcijai, Socialinio draudimo fondo valdybai, Statistikos departamentui, ministerijoms ir kitoms institucijoms;
7.10. vykdo išankstinę ir einamąją finansų kontrolę;
7.11. užtikrina, kad apskaitos dokumentai būtų įforminami teisingai ir laiku;
7.12. užtikrina buhalterinių dokumentų saugojimą ir perdavimą į archyvą;
7.13. rengia reikiamus teisės aktų projektus, derina pateiktus dokumentų projektus bei nagrinėja klausimus ir teikia pasiūlymus Savivaldybės merui, Administracijos direktoriui buhalterinės apskaitos klausimais; rengia išvadas ir pasiūlymus dėl kitų Administracijos struktūrinių padalinių parengtų teisės aktų projektų Skyriaus kompetencijos klausimais;
7.14. teikia buhalterinės apskaitos informaciją ir rengia ataskaitas, pareikalavus – apskaitos dokumentus ir registrus Administracijos direktoriui, auditoriams, mokesčių administratoriams, valstybės ir savivaldybės institucijoms; 
7.15. tvarko projektų, finansuojamų iš ES ir kitų fondų, apskaitą, ruošia ataskaitas;
7.16. perveda lėšas pagal sudarytas finansavimo sutartis Savivaldybės finansuojamų programų vykdytojams;
7.17. priima ir tikrina Savivaldybės finansuojamų programų vykdytojų finansines ataskaitas;
7.18. rengia biudžeto vykdymo ataskaitų rinkinį, vadovaudamasis bendraisiais apskaitos principais, ir teikia Finansų skyriui Administracijos direktoriaus nustatyta tvarka ir terminais;
7.19. rengia Administracijos, Kontrolės ir audito tarnybos žemesniojo lygio metinių ir tarpinių finansinių ataskaitų rinkinius, teikia Finansų skyriui bei konsolidavimo informacinėje sistemoje VSAKIS; 
7.20. pildo buhalterinės apskaitos registrus vykdydamas finansines operacijas;
7.21. tvarko Administracijos vardu gautos paramos apskaitą;
7.22. kartu su kitais padaliniais rengia Savivaldybės strateginį veiklos planą;
7.23. dalyvauja komisijų darbe;
7.24. vykdo kitas su Skyriaus uždaviniais susijusias teisės aktų nustatytas funkcijas, kad būtų pasiekti įstaigos strateginiai tikslai;
7.25. tvarko Savivaldybės vietinių rinkliavų apskaitą;
7.26. sudaro investicijų panaudojimo ataskaitas ir teikia jas Administracijos Turto ir ūkio skyriui. 
III SKYRIUS
 SKYRIAUS TEISĖS 

8. Skyrius, įgyvendindamas jam pavestus uždavinius ir atlikdamas funkcijas, turi teisę:
8.1. gauti iš Administracijos struktūrinių, struktūrinių teritorinių padalinių, Savivaldybei pavaldžių įstaigų dokumentus ir informaciją, kurių reikia Skyriaus uždaviniams įgyvendinti ir funkcijoms atlikti;
8.2. gauti technines, kitas Skyriaus darbui reikalingas priemones, transportą;
8.3. tobulinti Skyriaus darbuotojų kvalifikaciją savivaldybės biudžeto lėšomis;
8.4. teikti Administracijos direktoriui pasiūlymus dėl Skyriaus darbo organizavimo gerinimo;
8.5. naudotis kitomis Lietuvos Respublikos įstatymų ir kitų teisės aktų nustatytomis teisėmis.

IV SKYRIUS
 SKYRIAUS DARBO ORGANIZAVIMAS

8. Skyriui vadovauja Skyriaus vedėjas, kurį konkurso būdu į pareigas skiria ir atleidžia iš jų Administracijos direktorius. Skyriaus vedėjas tiesiogiai pavaldus ir atskaitingas Administracijos direktoriui, o Skyriaus darbuotojai – Skyriaus vedėjui. 
9. Skyriaus vedėjas:
9.1. planuoja ir organizuoja Skyriaus veiklą, pagal savo kompetenciją įgyvendina gautus pavedimus bei nurodymus, užtikrina Skyriaus veiklos nuostatų laikymąsi ir  yra atsakingas už Skyriui pavestų uždavinių ir funkcijų vykdymą;
9.2. suformuluoja ir paskirsto užduotis Skyriaus darbuotojams;
9.3. kontroliuoja Skyriaus darbuotojų atliekamas užduotis, nurodymus ir atsiskaito Administracijos direktoriui.
10. Skyriaus vedėjo laikinai nesant dėl pateisinamų priežasčių (liga, atostogos, komandiruotė ar pan.), jo funkcijas atlieka Skyriaus vedėjo pavaduotojas arba kitas Administracijos direktoriaus paskirtas asmuo.
11. Skyriaus vedėjo, kitų darbuotojų funkcijos nustatomos pareigybių aprašymuose, kuriuos tvirtina Administracijos direktorius. 
12. Skyriaus darbuotojai privalo tinkamai vykdyti pareigybių aprašymuose ir Skyriaus nuostatuose nustatytas funkcijas. 

V SKYRIUS
 BAIGIAMOSIOS NUOSTATOS

13. Skyrius steigiamas, reorganizuojamas ar likviduojamas Savivaldybės tarybos sprendimu Lietuvos Respublikos įstatymų ir kitų teisės aktų nustatyta tvarka. 
14. Skyriaus reikalų perdavimas ir jų priėmimas:
14.1. kai atleidžiamas iš pareigų Skyriaus vedėjas, jis privalo perduoti Skyriaus dokumentus, materialines vertybes, kitus reikalus pagal perdavimo–priėmimo aktą, kurį pasirašo perduodantis ir priimantis asmuo;
14.2. kai atleidžiamas iš pareigų Skyriaus darbuotojas, jis pagal perdavimo–priėmimo aktą privalo perduoti turimus dokumentus, materialines vertybes, kitus reikalus Skyriaus vedėjui, jo nesant – Skyriaus vedėjo funkcijas atliekančiam asmeniui;
14.3. pasirašytą perdavimo–priėmimo aktą tvirtina Administracijos direktorius. Perdavimo–priėmimo aktas surašomas dviem egzemplioriais, iš kurių vienas lieka perduodančiajam reikalus, o kitas – Dokumentacijos plane nurodytam Administracijos struktūriniam padaliniui.
15. Skyriaus nuostatus, jų pakeitimus ir papildymus savo įsakymu tvirtina Administracijos direktorius.
___________________

